ddrg/super_eurlex huggingface dataset:
Euroopa Liidu Teataja L 337 , 29/11/1986 Lk 0001 - 0001



Nõukogu otsus, 15. september 1986, Euroopa Majandusühenduse ja Norra Kuningriigi vahelise lepingu juurde kuuluva lisaprotokolli sõlmimise kohta, mis tuleneb Hispaania Kuningriigi ja Portugali Vabariigi ühinemisest ühendusega (86/571/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: 14. mail 1973 Brüsselis allakirjutatud Euroopa Majandusühenduse ja Norra Kuningriigi vahelise lepingu juurde kuuluv lisaprotokoll [1] tuleb heaks kiita, et arvesse võtta Hispaania Kuningriigi ja Portugali Vabariigi ühinemist ühendusega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Norra Kuningriigi vahelise lepingu juurde kuuluv lisaprotokoll, mis tuleneb Hispaania Kuningriigi ja Portugali Vabariigi ühinemisest ühendusega. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli artikliga 18 ettenähtud teate. [2] Artikkel 3 Käesolev otsus jõustub päeval pärast selle avaldamist Euroopa Ühenduste Teatajas. Brüssel, 15. september 1986 Nõukogu nimel eesistuja G. Howe [1] EÜT L 171, 27.6.1973, lk 2. [2] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Nõukogu otsus,

20. jaanuar 1986,

millega kiidetakse ühenduse nimel heaks Tollikoostöö Nõukogu 16. juuni 1982. aasta soovitus kaubadeklaratsioonide tootmise kohta arvuti või muude automaatsete printerite abil

(86/6/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse komisjoni ettepanekut

ning arvestades, et:

ühendus saab vastu võtta Tollikoostöö Nõukogu 16. juuni 1982. aasta soovituse kaubadeklaratsioonide tootmise kohta arvuti või muude automaatsete printerite abil ja see jõustub viivitamata,

ON VASTU VÕTNUD JÄRGMISE OTSUSE:

Artikkel 1

Ühendus kiidab heaks Tollikoostöö Nõukogu 16. juuni 1982. aasta soovituse kaubadeklaratsioonide tootmise kohta arvuti või muude automaatsete printerite abil ja see jõustub viivitamata.

Soovituse tekst lisatakse käesolevale otsusele.

Artikkel 2

Nõukogu eesistuja on volitatud määrama isiku, kellel on õigus teatada Tollikoostöö Nõukogu peasekretärile, et ühendus kiidab artiklis 1 osutatud soovituse heaks ja see jõustub viivitamata.

Brüssel, 20. jaanuar 1986

Nõukogu nimel

eesistuja

G. Braks

--------------------------------------------------

TOLLIKOOSTÖÖ NÕUKOGU SOOVITUS,

16. juuni 1982,

kaubadeklaratsioonide tootmise kohta arvuti või muude automaatsete printerite abil

TOLLIKOOSTÖÖ NÕUKOGU,

soovides hõlbustada rahvusvahelise kaubanduse formaalsuste täitmist, võimaldades deklarantidel kasutada võimalikult suurel määral kaasaegseid meetodeid rahvusvaheliste kaubadokumentide tootmisel,

võttes arvesse, et automaatne andmetöötlustehnika võimaldab deklarantidel toota kaubadeklaratsioone arvuti või muude automaatsete printerite abil eeltrükitud või puhtale paberile, mis vastab olulisel määral tolli või muude pädevate asutuste poolt kindlaks määratud ametlikule näidisele,

soovitab, et riigid, olenemata sellest, kas need on nõukogu liikmed või mitte, ning tolli- või majandusliidud peaksid lubama deklarantidel tolli või teiste pädevate asutuste sätestatud tingimustel toota oma kaubadeklaratsioone arvuti või muude automaatsete printerite abil eeltrükitud või puhtale paberile. Sellise loa korral võib eelkõige kehtida tingimus selle kohta, et käesoleval viisil toodetud deklaratsioonid vastaksid olulisel määral tolli või teiste pädevate asutuste poolt kindlaks määratud ametlikule näidisele,

taotleb, et riigid, olenemata sellest, kas need on nõukogu liikmed või mitte, ning tolli- või majandusliidud, mis võtavad käesoleva soovituse vastu, teataksid peasekretärile soovituse vastuvõtmisest, kuupäevast, mil nad soovitust kohaldama hakkavad, ja selle kohaldamise tingimustest. Peasekretär edastab käesoleva teabe kõikide liikmete tolliametitele. Samuti edastab ta selle mitteliikmesriikide tolliametitele või tolli- või majandusliitudele, mis on käesoleva otsuse vastu võtnud.

--------------------------------------------------
Euroopa Liidu Teataja L 282 , 03/10/1986 Lk 0031 - 0032

Soomekeelne eriväljaanne: Peatükk 3 Köide 22 Lk 0009

Rootsikeelne eriväljaanne: Peatükk 3 Köide 22 Lk 0009



Komisjoni otsus, 19. september 1986, millega muudetakse otsust 81/92/EMÜ nende Uruguai ettevõtete loetelu kohta, millest on lubatud ühendusse värsket liha importida (86/485/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] viimati muudetud määrusega (EMÜ) nr 3768/85, [2] eriti selle artikli 4 lõiget 1 ja artikli 18 lõiget 1, ning arvestades, et: nende Uruguai ettevõtete loetelu, millest lubatakse importida ühendusse värsket liha, on esialgselt koostatud komisjoni otsusega, mis muudeti ja avaldati otsuses 81/92/EMÜ, [3] viimati muudetud otsusega 86/147/EMÜ [4]; direktiivi 72/462/EMÜ artikli 5 ja komisjoni 11. septembri 1986. aasta otsuse 86/474/EMÜ (veiste, sigade ja värske liha kolmandatest riikidest importimise kohapealsete kontrollide kohta) [5] artikli 3 lõike 1 kohastel tavapärastel kontrollimistel selgus, et ühe ettevõtte hügieenitase on pärast viimast kontrollimist muutunud; seetõttu tuleks ettevõtete loetelu muuta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 81/92/EMÜ lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 19. september 1986 Komisjoni nimel asepresident Frans Andriessen [1] EÜT L 302, 31.12.1972, lk 28. [2] EÜT L 362, 31.12.1985, lk 8. [3] EÜT L 58, 5.3.1981, lk 43. [4] EÜT L 112, 29.4.1986, lk 41. [5] EÜT L 279, 30.9.1986, lk 55. -------------------------------------------------- LISA ETTEVÕTETE LOETELU Loa nr | Ettevõte | Aadress | I.VEISELIHA Tapamajad ja lõikamishooned 2 | Frigorífico Colonia | Tarariras, Colonia | 3 | Frigorífico Carrasco | Paso Carrasco, Canelones | 8 | Frigorífico Canelones | Canelones, Canelones | 12 | Frigorífico Tacuarembo | Tacuarembo | 20 | Frigorífico Comargen | Las Piedras, Canelones | 55 | Frigorífico Elbio Pérez Rodríguez | San José | 106 | Frigorífico Inprogan | La Paz, Canelones | 344 | Frigorífico San Jacinto | San Jacinto, Canelones | 394 | Frigorífico Cybaran | Salto | II.LAMBALIHA Tapamajad ja lõikamishooned 8 | Frigorífico Canelones | Canelones, Canelones | 20 | Frigorífico Comargen | Las Piedras, Canelones | 106 | Frigorífico Inprogan | La Paz, Canelones | 344 | Frigorífico San Jacinto | San Jacinto, Canelones | 394 | Frigorífico Cybaran | Salto | III.HOBUSELIHA Tapamaja ja lõikamishoone 303 | Frigorífico Clay | Pando, Canelones | IV.KÜLMHOONED 10 | Frigorífico Modelo | Planta Propios, Montevideo | 77 | Sire, Peñarol | Montevideo | 87 | Frigorífico Santos Arbiza | Montevideo | 175 | Frigorífico Corfrisa | Las Piedras, Canelones | 903 | Frigorífico Acer | Montevideo | --------------------------------------------------
Euroopa Liidu Teataja L 328 , 22/11/1986 Lk 0098 - 0098



Nõukogu otsus, 15. september 1986, põllumajandust ja kalandust käsitleva kokkuleppe sõlmimise kohta kirjade vahetuse teel Euroopa Majandusühenduse ja Šveitsi Konföderatsiooni vahel (86/559/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: silmas pidades Hispaania Kuningriigi ja Portugali Vabariigi ühinemist ühendusega, on vaja heaks kiita kalandust ja põllumajandust käsitlevad kirjade vahetuse teel sõlmitud kokkulepped Euroopa Ühenduse ja Šveitsi Konföderatsiooni vahel, ON VASTU VÕTNUD JÄRGMISE OTSUSE: Artikkel 1 Põllumajandust ja kalandust käsitlevad kirjade vahetuse teel sõlmitud kokkulepped Euroopa Majandusühenduse ja Šveitsi Konföderatsiooni vahel kiidetakse ühenduse nimel heaks. Kirjade vahetuste tekstid lisatakse käesolevale otsusele. Artikkel 2 Nõukogu eesistuja on volitatud määrama isiku, kellel on õigus ühenduse suhtes siduvale kokkuleppele alla kirjutada. Brüssel, 15. september 1986 Nõukogu nimel eesistuja G. Howe --------------------------------------------------
Komisjoni otsus

12. november 1986,

millega muudetakse otsust 81/675/EMÜ teatud sulgemissüsteemide lugemise kohta ühekordselt kasutatavateks muu hulgas nõukogu direktiivide 66/401/EMÜ ja 69/208/EMÜ tähenduses

(86/563/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud nõukogu direktiiviga 86/155/EMÜ, [2] eriti selle artikli 9 lõiget 1,

võttes arvesse nõukogu 30. juuni 1969. aasta direktiivi 69/208/EMÜ õli- ja kiudtaimede seemne turustamise kohta, [3] viimati muudetud nõukogu direktiiviga 86/155/EMÜ, eriti selle artikli 9 lõiget 1,

ning arvestades, et:

komisjoni otsusega 81/675/EMÜ [4] loeti teatud sulgemissüsteemid ühekordselt kasutatavateks teatud seemnete ja paljundusmaterjali turustamist käsitlevate nõukogu direktiivide, sealhulgas direktiivide 66/401/EMÜ ja 69/208/EMÜ tähenduses;

sellel ajal eeldati, et ühe eranditult teraviljaseemne jaoks mõeldud süsteemi kasutamine väheneb ajapikku uute süsteemide kasutuselevõtmise tõttu ning vajab viie aasta pärast uuesti ülevaatamist;

praktika on näidanud, et nimetatud süsteemi toimimine on piisava kindlusega garanteeritud ning seega oleks otstarbekas selle lugemine ühekordselt kasutatavaks ka teatud söödakultuuride ning õli- ja kiudtaimede liikide seemne puhul direktiivide 66/401/EMÜ ja 69/208/EMÜ tähenduses;

käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 81/675/EMÜ artikli 1 lõikes 2 asendatakse sõnad "direktiivi 66/402/EMÜ artikli 9 lõike 1 tähenduses" järgneva sõnastusega:

"— direktiivi 66/401/EMÜ tähenduses järgmiste liikide osas:

Lupinus albus,

Lupinus angustifolius,

Lupinus luteus,

Pisum sativum,

Vicia faba,

Vicia pannonica,

Vicia sativa,

Vicia villosa;

— direktiivi 66/402/EMÜ tähenduses;

— direktiivi 69/208/EMÜ tähenduses järgmiste liikide osas:

Arachis hypogaea,

Glycine max.,

Gossypium spp.,

Helianthus annuus"

.

Artikkel 2

Käesolev otsus on adresseeritud liikmesriikidele.

Brüssel, 12. november 1986

Komisjoni nimel

asepresident

Frans Andriessen

[1] EÜT 125, 11.7.1966, lk 2298/66.

[2] EÜT L 118, 7.5.1986, lk 23.

[3] EÜT L 169, 10.7.1969, lk 3.

[4] EÜT L 246, 29.8.1981, lk 26.

--------------------------------------------------
Euroopa Liidu Teataja L 233 , 20/08/1986 Lk 0019 - 0021

Soomekeelne eriväljaanne: Peatükk 3 Köide 21 Lk 0252

Rootsikeelne eriväljaanne: Peatükk 3 Köide 21 Lk 0252



Komisjoni otsus, 29. juuli 1986, millega sätestatakse tõupuhaste aretusveiste tõutunnistuse näidis ja selles esitatavad andmed (86/404/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 25. juuli 1977. aasta direktiivi 77/504/EMÜ tõupuhaste aretusveiste kohta, [1] viimati muudetud nõukogu määrusega (EMÜ) nr 3768/85, [2] eriti selle artiklit 5 ja artikli 6 lõike 1 viiendat alapunkti, ning arvestades, et: vastavalt direktiivi 77/504/EMÜ artiklile 5 on komisjoni määrata selle direktiivi artiklis 8 sätestatud korras tõutunnistuse näidis, mis võib tõupuhta aretusveisega ühendusesisesel kauplemisel kaasas olla; vastavalt eespool nimetatud direktiivi artikli 6 lõike 1 viiendale alapunktile on komisjoni määrata selle direktiivi artiklis 8 sätestatud korras andmed, mis näidatakse tõupuhta aretusveisega ühendusesiseses kaubanduses kaasasoleval tõutunnistusel; selline tõutunnistus võib tõupuhaste aretusloomadega ühenduses kauplemisel ka puududa tingimusel, et kõnesolevas otsuses nimetatud andmed on aretusloomaga kaasasolevates dokumentides juba esitatud; käesolevas otsuses ette nähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 1. Tõupuhta aretusveise tõutunnistusel peavad olema järgmised andmed: - väljaandja, - tõuraamatu nimetus, - number tõuraamatus, - väljaandmise kuupäev, - märgistamise meetod, - märgistus, - sünniaeg, - tõug, - sugu, - aretaja nimi ja aadress, - omaniku nimi ja aadress, - põlvnemine +++++ TIFF +++++ 2. Looma, tema vanemate ja vanavanemate jõudluskontrolli ning geneetilise hindamise viimased tulemused koos esialgsetega peavad olema selgelt esitatud kas tõutunnistusel või selle lisana. Artikkel 2 Artikli 1 andmed võib esitada: 1. Tõutunnistusel, vastavalt lisas esitatud vormile. 2. Tõupuhta aretusloomaga kaasasolevatel saatedokumentidel. Sellisel juhul kinnitavad eksportiva liikmesriigi pädevad ametiasutused seda, et saatedokumentides on esitatud artiklis 1 sätestatud andmed, järgmises sõnastuses: "Allakirjutanu tõendab, et need dokumendid sisaldavad komisjoni otsuse 86/404/EMÜ artiklis 1 nimetatud andmeid." Artikkel 3 Käesolev otsus on adresseeritud liikmesriikidele. Brüssel, 29. juuli 1986 Komisjoni nimel asepresident Frans Andriessen [1] EÜT L 206, 12.8.1977, lk 8. [2] EÜT L 362, 31.12.1985, lk 8. -------------------------------------------------- LISA +++++ TIFF +++++ --------------------------------------------------
Euroopa Liidu Teataja L 101 , 17/04/1986 Lk 0040 - 0040

Soomekeelne eriväljaanne: Peatükk 3 Köide 20 Lk 0191

Rootsikeelne eriväljaanne: Peatükk 3 Köide 20 Lk 0191



Komisjoni otsus, 11. märts 1986, millega muudetakse otsust 83/471/EMÜ ühenduse inspekteerimiskomisjoni kohta seoses täiskasvanud veiste rümpade liigitusskaala kohaldamisega (86/131/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala, [1] eriti selle artikli 5 neljandat lõiku, ning arvestades, et: komisjoni otsusega 83/471/EMÜ, [2] muudetud otsusega 84/375/EMÜ, [3] on sätestatud eeskirjad kohapealsete kontrollide tegemiseks määruse (EMÜ) nr 1208/81 artiklis 5 osutatud ühenduse inspekteerimiskomisjoni poolt; ühelt poolt ühenduse laienemise tulemusena ja teiselt poolt saadud kogemuste põhjal tuleks neid eeskirju muuta, eelkõige komisjoni koosseisu ja kohapealsete kontrollide sageduse osas; seepärast tuleks otsust 83/471/EMÜ muuta; käesoleva otsusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 83/471/EMÜ muudetakse järgmiselt. 1. Artikli 2 lõike 1 teisele lõigule lisatakse tekst "ning seoses asjaomase töö konkreetse laadiga". 2. Artikli 2 lõikes 2: a) asendatakse esimeses lauses sõnad "kuuest liikmest" sõnadega "üheksast liikmest", b) asendatakse esimeses taandes sõnad "kaks Euroopa Komisjoni eksperti" sõnadega "kolm Euroopa Komisjoni eksperti", c) jäetakse välja neljas taane, d) lisatakse järgmine taane: "— kolm eksperti teistest liikmesriikidest". 3. Artikli 3 lõige 2 asendatakse järgmisega: "2. Kohapealseid kontrolle korraldatakse vähemalt iga kahe aasta järel igas liikmesriigis ja vajaduse korral võivad neile järgneda täiendavad kontrollkäigud. Täiendavate kontrollkäikude puhul võib komisjoni suurust vähendada. Kontrollkäikude kava koostab komisjon pärast konsulteerimist liikmesriikidega. Külastatava liikmesriigi esindajad võivad kontrollides osaleda." 4. Artikli 3 lõikes 4 asendatakse tekst "hiljemalt kolm nädalat enne iga kontrollkäiku" tekstiga "võimalikult varakult enne iga kontrollkäiku". Artikkel 2 Käesolev otsus on adresseeritud liikmesriikidele. Brüssel, 11. märts 1986 Komisjoni nimel asepresident Frans Andriessen [1] EÜT L 123, 7.5.1981, lk 3. [2] EÜT L 259, 20.9.1983, lk 30. [3] EÜT L 196, 26.7.1984, lk 53. --------------------------------------------------
Euroopa Liidu Teataja L 328 , 22/11/1986 Lk 0076 - 0076



Nõukogu otsus, 15. september 1986, põllumajandust ja kalandust käsitlevate kokkulepete sõlmimise kohta kirjavahetuse teel Euroopa Majandusühenduse ja Norra Kuningriigi vahel (86/557/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: silmas pidades Hispaania Kuningriigi ja Portugali Vabariigi ühinemist ühendusega, on vaja heaks kiita Euroopa Majandusühenduse ja Norra Kuningriigi vahelised põllumajandust ja kalandust käsitlevad kirjavahetuse teel sõlmitud kokkulepped, ON VASTU VÕTNUD JÄRGMISE OTSUSE: Artikkel 1 Kalandust ja põllumajandust käsitlevad kirjavahetuse teel sõlmitud kokkulepped Euroopa Majandusühenduse ja Norra Kuningriigi vahel kiidetakse ühenduse nimel heaks. Kirjavahetuse tekstid on lisatud käesolevale määrusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvatele kokkulepetele alla kirjutama. Brüssel, 15. september 1986 Nõukogu nimel eesistuja G. Howe --------------------------------------------------
Euroopa Liidu Teataja L 384 , 31/12/1986 Lk 0052 - 0053

Soomekeelne eriväljaanne: Peatükk 1 Köide 2 Lk 0069

Rootsikeelne eriväljaanne: Peatükk 1 Köide 2 Lk 0069



Nõukogu otsus, 22. detsember 1986, millega kehtestatakse turismivaldkonna koostöö- ja nõupidamismenetlus (86/664/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: asutamislepingu artiklis 2 sätestatakse, et eelkõige on ühenduse ülesandeks edendada majandustegevuse harmoonilist arengut ja jätkuvat tasakaalustatud laienemist kogu ühenduses ning suhete tihendamist sellesse kuuluvate riikide vahel; turism võib aidata neid eesmärke saavutada; nõukogu 10. aprilli 1984. aasta resolutsioonis ühenduse turismipoliitika kohta [4] rõhutatakse liikmesriikide ja komisjoni vahelise turismialase nõupidamise vajalikkust; nõupidamine on kasulik abinõu soodustamaks liikmesriikide ja komisjoni vahelist koostööd, et saavutada asutamislepingu eesmärke; iga liikmesriik peaks teisi liikmesriike ja komisjoni toetama oma kogemustega turismivaldkonnas; turismivaldkonnas nõupidamiseks tuleks tagada liikmesriikide ja komisjoni vaheline teabevahetus; kõnealune nõupidamine ei tohi dubleerida teiste ühenduse asutuste tööd, ON TEINUD JÄRGMISE OTSUSE: Artikkel 1 Komisjoni juurde luuakse turismi nõuandekomitee, edaspidi "komitee". Sellesse kuuluvad iga liikmesriigi määratud esindajad. Artikkel 2 Komitee ülesandeks on soodustada teabevahetust, nõupidamist ja vajadusel koostööd turismi ning eelkõige turistide teenindamise valdkonnas. Artikkel 3 Artiklis 2 nimetatud eesmärkide saavutamiseks saadab iga liikmesriik komisjonile kord aastas aruande kõige olulisemate meetmete kohta, mida ta on võtnud, ja kui see on võimalik, meetmete kohta, mida ta kavatseb võtta turistide teenindamiseks ning mis võivad mõjutada teistest liikmesriikidest pärit reisijaid. Komisjon teavitab sellest teisi liikmesriike. Artikkel 4 1. Komitee, mis tuleb kokku vähemalt üks kord aastas, vahetab artiklis 3 nimetatud aruannete põhjal seisukohti, et vajaduse korral soodustada liikmesriikide edaspidist koostööd artiklis 2 nimetatud eesmärkide saavutamiseks. 2. Komisjoni või liikmesriigi taotlusel arutab komitee mis tahes küsimust, mis võib pakkuda huvi mitmetele liikmesriikidele. 3. Lisaks nõustab komitee komisjoni kõikides küsimustes, mille kohta viimane arvamust palub. 4. Käesolevas otsuses sätestatud teabe ja nõupidamiste suhtes kehtib ametisaladuse nõue. Artikkel 5 Komitee eesistuja määrab komisjon. Komisjon tagab komiteele sekretariaaditeenused. Brüssel, 22. detsember 1986 Nõukogu nimel eesistuja G. Shaw [1] EÜT L 114, 15.5.1986, lk 8. [2] Arvamus esitatud 12. detsembril 1986 (Euroopa Ühendeuste Teatajas seni avaldamata). [3] EÜT C 328, 22.12.1986, lk 1. [4] EÜT C 115, 30.4.1984, lk 1. --------------------------------------------------
Euroopa Liidu Teataja L 181 , 04/07/1986 Lk 0001 - 0001

Soomekeelne eriväljaanne: Peatükk 11 Köide 11 Lk 0273

Rootsikeelne eriväljaanne: Peatükk 11 Köide 11 Lk 0273



Nõukogu otsus, 12. juuni 1986, õhusaasteainete piiriülese kauglevi seire ja hindamise Euroopa koostööprogrammi (EMEP) pikaajalist rahastamist käsitleva 1979. aasta piiriülese õhusaaste kauglevi konventsiooni protokolli sõlmimise kohta (86/277/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: ühendus kiitis otsusega 81/462/EMÜ [3] heaks konventsiooni piiriülese õhusaaste kauglevi kohta; konventsiooni kohaselt rakendatav õhusaasteainete piiriülese kauglevi seire ja hindamise Euroopa koostööprogramm on põhivahendiks teabe hankimisel heidetud saastekoguste kohta, mis võivad üle riigipiiride kanduda;24. mail 1984. aastal oli komisjon volitatud ühenduse nimel osalema õhusaasteainete piiriülese kauglevi seire ja hindamise Euroopa koostööprogrammi pikaajalist rahastamist käsitleva konventsiooni protokolli läbirääkimistel; läbirääkimised lõppesid protokolli lõpliku teksti vastuvõtmisega ning õhusaasteainete piiriülese kauglevi seire ja hindamise Euroopa koostööprogrammi kulude jagamise valemi kindlaksmääramisega; 25. septembril 1984. aastal nõukogu poolt volitatuna kirjutas ühendus 28. septembril 1984. aastal konventsiooni täitevkogu teisel istungil protokollile alla, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse heaks Euroopa Majandusühenduse nimel õhusaasteainete piiriülese kauglevi seire ja hindamise Euroopa koostööprogrammi pikaajalist rahastamist käsitleva 1979. aasta piiriülese õhusaaste kauglevi konventsiooni protokoll. Protokolli tekst on lisatud käesolevale otsusele. Artikkel 2 Nõukogu eesistuja annab vastuvõtmisakti hoiule nagu on ette nähtud protokolli artiklis 9. Luxembourg, 12. juuni 1986 Nõukogu nimel eesistuja P. Winsemius [1] EÜT C 321, 13.12.1985, lk 5. [2] EÜT C 88, 14.4.1986, lk 109. [3] EÜT L 171, 27.6.1981, lk 11. --------------------------------------------------
Euroopa Liidu Teataja L 037 , 07/02/1987 Lk 0001 - 0001

Soomekeelne eriväljaanne: Peatükk 11 Köide 11 Lk 0346

Rootsikeelne eriväljaanne: Peatükk 11 Köide 11 Lk 0346



Nõukogu otsus, 26. jaanuar 1987, millega võetakse ühenduse nimel vastu inimpäritoluga raviainete vahetamise Euroopa leping (87/67/EMÜ) EUROOPA ÜHENDUSTE NÕUKOGU, võttes arvesse Euroopa Ühenduse asutamislepingut, eriti selle artiklit 28, võttes arvesse komisjoni ettepanekut ning arvestades, et: inimpäritoluga raviainete vahetamise Euroopa lepingu artikli 5 esimese lõiguga on ette nähtud, et lepinguosalised võtavad kõik vajalikud meetmed, et vabastada teiste lepinguosaliste poolt nende käsutusse antavad inimpäritoluga raviained kõikidest imporditollimaksudest; mis tahes erand ühtsest tollitariifist, olgu see autonoomne või kokkuleppeline, jääb ühenduse ainupädevusse; inimpäritoluga raviainete vahetamise Euroopa lisaprotokolli jõustumisega, mis võimaldab Euroopa Majandusühendusel saada kõnealuse lepingu osaliseks, saab ühendus teostada oma pädevust selles küsimuses; kõnealuse lepinguga ette nähtud erandid on ühenduse tollimaksuvabastuste eeskirjadega juba võimaldatud; sellepärast peaks ühendus saama kõnealuse lepingu osaliseks, ON VASTU VÕTNUD JÄRGMISE OTSUSE: Artikkel 1 Euroopa Majandusühenduse nimel võetakse vastu inimpäritoluga raviainete vahetamise Euroopa leping. Lepingu tekst on lisatud käesolevale otsusele. Artikkel 2 Nõukogu eesistujat volitatakse määrama isikud, kellel on õigus lepingule ühenduse suhtes siduvalt alla kirjutada. Brüssel, 26. jaanuar 1987 Nõukogu nimel eesistuja L. Tindemans --------------------------------------------------